**KULTURNA ZAJEDNICA**

**GRADA SVETE NEDELJE**

**Trg Ante Starčevića 5**

**10431 Sveta Nedelja**

Temeljem Odluke o načinu raspodjele sredstava namijenjenih provođenju programa javnih potreba u kulturi na području Grada Svete Nedelje u 2022. godini od 28. veljače 2022.g. te Pravilnika o financiranju javnih potreba Grada Svete Nedelje (Glasnik Grada Svete Nedelje br. 2/2017, 1/2021, 1/2022), raspisuje se

**Javni natječaj za financiranje programa udruga članica**

**KZ Sveta Nedelja za 2022. godinu**

**Točka I.**

(1) Kulturna zajednica Grada Svete Nedeljekao davatelj financijskih sredstava poziva **udruge članice Kulturne zajednice Grada Svete Nedelje**, koje temeljem Zakona o financiranju javnih potreba u kulturi obavljaju kulturne djelatnosti da se prijave za financijsku podršku programima i projektima u kulturi za 2022. godinu.

(2) Udruge sukladno ovom Natječaju mogu prijaviti programe usmjerene na ispunjavanje glavnih i posebnih strateških ciljeva definiranih Kulturnom strategijom Grada Svete Nedelje (*Glasnik Grada Svete Nedelje broj 12/2015, dalje: Kulturna strategija*) i to

* Poseban strateški cilj 3 – Poboljšanje kulturne ponude u području Kulturnih priredbi
* Poseban strateški cilj 4 – Očuvanje tradicijske baštine u području Tradicijske kulture
* Poseban strateški cilj 5 – Očuvanje i razvoj glazbene kulture u području Glazbene kulture
* Poseban strateški cilj 6 – Razvoj vizualnih umjetnosti u području Likovna umjetnost te muzejsko-galerijska i foto djelatnost
* Poseban strateški cilj 7 – Razvoj scenskih i plesnih umjetnosti u području Kazališna, scenska i plesna umjetnost
* Poseban strateški cilj 8 – Promicanje književnosti i kulture čitanja u području Književnost i knjižničarska djelatnost

(3) Udruge mogu prijaviti program na području kulture usmjeren na sljedeće mjere i prioritetna područja definirane Kulturnom strategijom:

* 3.1. Jačanje i daljnji razvoj postojećih kulturnih priredbi
* 3.3 Približavanje umjetnosti i kulture građanima Svete Nedelje
* 3.4 Jačanje kulturnog turizma
* 4.1. Očuvanje izvornog svetonedeljskog folklora i nematerijalne baštine
* 4.2. Očuvanje hrvatske folklorne baštine
* 4.3. Očuvanje pučkih tradicijskih običaja
* 5.2. Razvoj kuturno-umjetničkog amaterizma na području glazbene umjetnosti
* 6.1. Poticanje kreativnosti djece i mladih
* 7.1. Poticanje plesne i scenske umjetnosti djece i mladih
* 7.2. Približavanje kazališne umjetnosti
* 8.2. Poticanje i potpora lokalnim autorima

**Točka II.**

(1) Za financiranje i provođenje programa u okviru ovog javnog natječaja raspoloživ je ukupan iznos od 1.000.000,00 kuna.

(2) Najmanji mogući iznos traženih sredstava za financiranje programa iznosi 1.000,00 kuna, a najveći do 120.000,00 kuna, a s ciljem omogućavanja provođenja predloženog programa.

(3) Najmanji mogući iznos traženih sredstava za financiranje projekta iznosi 1.000,00 kn, a najveći do 30.000,00 kn a s ciljem omogućavanja provođenja predloženog projekta.

(4) Za programe i projekte koji udruga koji su financirani od strane Davatelja financijskih sredstava kroz natječaje u 2018. i 2019. godinu, prijavitelji ne mogu u svojim prijavama zatražiti financiranje programa ili projekta za 2022.godinu u iznosima koji premašuju prosječan iznos odobrenih sredstava u navedene dvije godine, uvećan za najviše 20%.

(5) Ovim javnim natječajem davatelj financijskih podrški financirat će se do 30 programa i/ili projekata.

**Točka III.**

(1) Prijavitelj mora zadovoljiti sljedeća mjerila :

1. biti pravna osoba registrirana kao udruga, sukladno Zakonu o udrugama koja u svojem temeljnom aktu ima definirano neprofitno djelovanje na području kulture, registrirana je kao neprofitna organizacija;

2. imati statut koji je usklađen sa Zakonom o udrugama (Narodne novine 74/14, 70/17, 98/19), odnosno, statut je podnesen na usklađenje (što se dokazuje potvrdom nadležnog ureda), a sukladno uvidu u Registar udruga osoba ovlaštena za zastupanje udruge (i potpisivanje ugovora o financiranju) je u mandatu,

3. imati uredno podmirene dospjele obveze za javna davanja (porez i prirez, doprinos za mirovinsko i zdravstveno osiguranje i druga javna davanja prema državnom proračunu),

4. nije u stečajnom postupku, postupku gašenja, postupku prisilne naplate ili u postupku likvidacije;

5. uredno ispunjava obveze iz prethodnih ugovora/odluka o dodijeljenim financijskim podrškama iz javnih izvora,

6. da se protiv osobe ovlaštene za zastupanje i/ili voditelja programa ne vodi kazneni postupak i nije pravomoćno osuđen za prekršaje ili kaznena djela definirana Uredbom

(2) Prijavitelj može biti samo udruga koja je **članica Kulturne zajednice Grada Svete Nedelje**.

(3) Pravo prijave na Natječaj nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
2. udruge koje nisu upisane u Registar neprofitnih organizacija;
3. strukovne udruge čiji rad/djelatnost nije vezana uz provođenje programa i projekata u kulturi;
4. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od kraja godine u kojoj su provodile projekt);
5. udruge koje su u stečaju;
6. udruge koje nisu ispunile obveze vezane uz plaćanje doprinosa ili poreza;
7. udruge ili druge pravne osobe čiji je jedan od osnivača, ili osnivač politička stranka;
8. udruge koje nisu članice KZ Sveta Nedelja.

**Točka IV.**

(1) Prihvatljivi troškovi provedbe programa su troškovi koji su taksativno navedeni pod točkom 3.1.4 al. 1. i 2. Uputa za prijavitelje.

(2) Neprihvatljivi troškovi na provođenju ugovorenog programa su troškovi koji su taksativno navedeni pod točkom 3.1.4 al. 3. Uputa za prijavitelje.

**Točka V.**

Kriteriji za dodjelu financijskih podrški i ocjenjivanje navedeni su u Uputama za prijavitelje pod točkom 4.1. (B) Procjena prijava koje su zadovoljile propisane uvjete natječaja.

**Točka VI.**

Rok za podnošenje prijedloga programa je 30 dana od dana objave natječaja, a završava **25. srpnja 2022. godine.**

**Točka VII.**

(1) Prijavitelj može podnijeti najviše 1 prijavu za financiranje programa te najviše 2 prijave za financiranje projekata.

(2) Putovanja u inozemstvo mogu se prijaviti isključivo kao projekt uz priloženo pozivno pismo od strane značajne međunarodne manifestacije.

**Točka VIII.**

(1) Prijava se smatra potpunom ukoliko sadrži sve popunjene obrasce i obvezne priloge, dostavljene putem SOM aplikacije, kako slijedi:

1. Potpisan i ovjeren pečatom obrazac prijave, obrazac OP1-kultura (putem SOM aplikacije) koji sadrži i opis programa,
2. Potpisan i ovjeren pečatom obrazac proračuna, obrazac OP2-kultura (putem SOM aplikacije),
3. Potvrda Porezne uprave o stanju duga po osnovi dospjelih javnih davanja o kojima službenu evidenciju vodi Porezna uprava, ne starija od 30 dana od dana objave Javnog natječaja,
4. Potpisanu i ovjerenu pečatom izjavu da se protiv osobe ovlaštene za zastupanje Prijavitelja (osobe koja je potpisala obrazac za prijavu programa i koja je ovlaštena potpisati ugovor o financiranju) i voditelja programa, ne vodi kazneni postupak
5. Potpisana i ovjerena pečatom Izjava o nepostojanju dvostrukog financiranja programa iz drugih javnih izvora i podmirenju troškova iz javnih izvora
6. Potpisana i ovjerena pečatom Izjava o partnerstvu, Obrazac IZP-kultura ako partnerstvo postoji (obrazac Izjave je sastavni dio natječajne dokumentacije)

(2) Izvornik prijave sa svom propisanom dokumentacijom (koja je primjenjiva za pojedinog Prijavitelja) potrebno je na odgovarajući način **uvezati**, prema navedenim rednim brojevima radi urednosti prijave, kao i sačiniti popis priložene dokumentacije.

(3) Uz prijavu nije obvezno prilagati dokaze o činjenicama koje se mogu utvrditi uvidom u javnim evidencijama putem mrežnih stranica (Registar udruga, Registar neprofitnih organizacija, FINA i dr.). Prijavitelji su, međutim, dužni izvršiti provjeru navedenih upisa u javnim evidencijama te, u slučaju da podaci dostupni putem mrežnih stranica ne odgovaraju stvarnom stanju stvari, uz prijavu dostaviti odgovarajući dokaz o tome.

**Točka IX.**

(1) Detaljne uvjete za ostvarivanje prava na prijavu, kao i tko nema pravo prijave na Javni natječaj, kao i sve ostale informacije bitne za prijavu i provođenje programa, potencijalni prijavitelji mogu pronaći u Uputama za prijavitelje.

(2) Prijedlozi programa dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama davatelja financijskih sredstava na [www.kzsvetanedelja.hr](http://www.kzsvetanedelja.hr) te stranicama Grada Svete Nedelje na elektroničkoj adresi [www.grad-svetanedelja.hr](http://www.grad-svetanedelja.hr) .

**Točka X.**

(1) Prijava zajedno s traženom dokumentacijom se predaje isključivo korištenjem elektroničkog sustava prijavljivanja – SOM aplikacija, zaključno do 25. srpnja 2022. do 23:59 sati. Aplikacija je dostupna na službenim mrežnim stranicama Grada Svete Nedelje, (www.grad-svetanedelja.hr) – Javni natječaj za financiranje programa udruga članica KZ Sveta Nedelja za 2022. godinu.

(2) Podnositelj prijave uz prijavu putem SOM aplikacije obvezan je poslati i izvornike potpisanih i ovjerenih prijavnih obrasca, zajedno s pripadajućim prilozima putem preporučene pošte ili osobnom dostavom u ured Zajednice, u roku 8 dana od prijave putem SOM aplikacije. Obrazac prijave sa svom propisanom dokumentacijom (koja je primjenjiva za pojedinog Prijavitelja) potrebno je na odgovarajući način uvezati te dostaviti na sljedeću adresu:

**KZ Sveta Nedelja**

**Trg Ante Starčevića 5**

**10431 Sveta Nedelja**

s napomenom:

**„Natječaj za financiranje“**

(3) Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje.

(4) Razmatrat će se samo programi koji su pravodobno prijavljeni, te koji u cijelosti zadovoljavaju propisane uvjete Javnog natječaja.

(5) Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: [natjecaj.kultura.svnedelja@gmail.com](mailto:natjecaj.kultura.svnedelja@gmail.com) .